પેટ્રાેલ-ડીઝલના ભાવ વધારાના વિરોધમાં કાેંગ્રેસ દ્વારા અપાયેલા બંધના એલાનને રાજકોટમાં શૈક્ષણિક સંસ્થાઆેએ જોરદાર પ્રતિસાદ આપ્યો છે. 400 જેટલી ખાનગી સ્કૂલના સંચાલકોએ ગઈકાલે મોડીસાંજે જ સત્તાવાર જાહેરાત કરી આજે ખાનગી શાળાઆે બંધમાં જોડાશે તે સ્પષ્ટ કર્યું હતું. આ ઉપરાંત એનએસયુઆઈ અને યુવક કાેંગ્રેસના આગેવાનો-કાર્યકરોએ ગઈકાલે મોડીસાંજથી જ જુદી જુદી સ્કૂલ અને કોલેજોના સંચાલકોને બંધમાં જોડાવા માટે અપીલ કરી હતી અને તેનો સાનુકુળ પ્રતિભાવ આજે સવારે જોવા મળ્યો હતો અને 400થી વધુ ખાનગી, સરકારી શાળાઆે અને કોલેજો બંધમાં જોડાઈ હતી.